
Grozījumi Ministru kabineta 2017. gada 4. aprīļa noteikumos Nr. 199 "Noteikumi par dabasgāzes apriti un akcīzes nodokļa piemērošanas kārtību"
Izdoti saskaņā ar likuma "Par akcīzes nodokli"
2. panta 7.1 daļu, 6.1 panta piekto daļu,
15.1 panta ceturto daļu un 22. panta sesto daļu
· Izdarīt Ministru kabineta 2017. gada 4. aprīļa noteikumos Nr. 199 "Noteikumi par dabasgāzes apriti un akcīzes nodokļa piemērošanas kārtību" (Latvijas Vēstnesis, 2017, 76. nr.; 2021, 52. nr.; 2022, 20. nr.; 2025, 103. nr.) šādus grozījumus:
· 1. Izteikt 4. punktu šādā redakcijā:
· "4. Dabasgāzes kā degvielas tirgotāju uzskata par galalietotāju šo noteikumu izpratnē, ja tas no dabasgāzes tirgotāja vai apstiprināta noliktavas turētāja darbībām ar dabasgāzi saņem dabasgāzi realizācijai mazumtirdzniecībā kā degvielu."
· 2. Svītrot 31. punktu.
· 3. Izteikt 70.4 punktu šādā redakcijā:
· "70.4 Galalietotājs nodrošina darbību vai izmaksu nošķiršanu saskaņā ar regulas Nr. 651/2014 1. panta 3. punktu, ja galalietotājs vienlaikus izmanto dabasgāzi gan izslēgtajās nozarēs, gan nozarēs, uz kurām attiecas regulas Nr. 651/2014 darbības joma."
· 4. Papildināt ar 70.63. apakšpunktu šādā redakcijā:
· "70.63. kurš ietilpst saistīto uzņēmumu grupā, iesniedz grupas konsolidēto gada pārskatu, ja tas nav publiski pieejams."
· 5. Izteikt 70.71. apakšpunktu šādā redakcijā:
· "70.71. izvērtē galalietotāja iesniegumā norādīto informāciju un uz atbalsta piešķiršanas brīdi veic galalietotāja izvērtēšanu atbilstoši šo noteikumu 70.2, 70.3, 70.4 un 70.5 punktā minētajām prasībām. Ja galalietotājs izmanto dabasgāzi rūpnieciskās ražošanas un citos ar ražošanu saistītos procesos, izņemot izmantošanu Eiropas Parlamenta un Padomes 2006. gada 20. decembra Regulas (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (turpmāk – regula Nr. 1893/2006), I pielikuma C sadaļas "Apstrādes rūpniecība" 10., 11. un 16. nodaļā minētajām saimnieciskajām darbībām, Lauku atbalsta dienests triju darbdienu laikā pārsūta iesniegumu Valsts vides dienestam atzinuma sniegšanai par galalietotāja atbilstību šo noteikumu 70.2, 70.3, 70.4 un 70.5 punktā minētajām prasībām. Valsts vides dienests 20 dienu laikā pēc iesnieguma saņemšanas izvērtē galalietotāja atbilstību šo noteikumu 70.2,  70.3, 70.4 un 70.5 punktā minētajām prasībām un nosūta atzinumu Lauku atbalsta dienestam;".
· 6. Izteikt 70.74. apakšpunktu šādā redakcijā:
· "70.74. lēmumu paziņo galalietotājam;".
· 7. Izteikt 70.75. apakšpunktu šādā redakcijā:
· "70.75. publicē informāciju Lauku atbalsta dienesta mājaslapā:
· 70.75.1. par dabasgāzes galalietotājiem, kuru teritorijā atrodas galalietotāji, kas saņem dabasgāzi, kurai piemēro likuma 15.1 panta pirmās daļas 4. vai 5. punktā noteikto nodokļa likmi;
· 70.75.2. par dabasgāzes galalietotājiem, kuriem piešķirtas tiesības uz pieciem gadiem iegādāties dabasgāzi, kurai piemēro likuma 15.1 panta pirmās daļas 4. vai 5. punktā noteikto nodokļa likmi, konkrēti norādot, kuru no likuma 15.1 panta pirmā daļā noteiktajām nodokļa likmēm galalietotājam ir tiesības piemērot."
· 8. Izteikt 70.9 punktu šādā redakcijā:
· "70.9 Lauku atbalsta dienests gadā izlases veidā pārbauda vismaz piecus procentus galalietotāju attiecībā uz dabasgāzes izmantošanu atbilstoši likuma 15.1 panta pirmās daļas 4. punktā un 5. punkta "a", "b" vai "c" apakšpunktā noteiktajiem mērķiem un atbilstību šo noteikumu 70.2,  70.3 1., 70.3 2. un 70.4 punktā minētajām prasībām. Ja galalietotājs izmanto dabasgāzi rūpnieciskās ražošanas un citos ar ražošanu saistītos procesos, izņemot izmantošanu regulas Nr. 1893/2006 I pielikuma C sadaļas 10., 11. un 16. nodaļā minētajām saimnieciskajām darbībām, Lauku atbalsta dienests piesaista Valsts vides dienesta ekspertus galalietotāju pārbaudēs uz vietas."
· 9. Papildināt ar 78.2 punktu šādā redakcijā:
· "78.2 Ja normatīvajos aktos, kas nosaka dabasgāzes tirdzniecības un lietošanas nosacījumus, noteiktajā kārtībā tiek konstatēta galalietotājam piegādātās dabasgāzes apjoma starpība par iepriekšējiem taksācijas periodiem (starpība starp galalietotāja iepriekš deklarēto un galalietotājam piegādāto dabasgāzes apjomu), akcīzes nodokļa aprēķinu iekļauj tā taksācijas perioda dabasgāzes akcīzes nodokļa deklarācijā, kurā starpība konstatēta. Ja konstatētā starpība ir pozitīva, akcīzes nodokli par šo apjomu aprēķina pēc akcīzes nodokļa likmes, kas ir spēkā starpības konstatēšanas brīdī. Ja konstatētā starpība ir negatīva, veic akcīzes nodokļa korekciju pēc akcīzes nodokļa likmes, kāda tika piemērota attiecīgajam sākotnēji deklarētajam dabasgāzes apjomam."
· 10. Papildināt ar 78.3 punktu šādā redakcijā:
· "78.3 Ja dabasgāzes tirgotājs, izmantojot dabasgāzes pārvades un sadales sistēmu,  galalietotājam piegādā biometānu, tad dabasgāzes tirgotājs nodokli aprēķina par taksācijas periodā piegādāto dabasgāzi, pamatojoties uz dabasgāzes sadales sistēmas operatora sniegto informāciju par kopējo galalietotājam piegādātās gāzes  apjomu, atņemot gāzes daudzumu, kas atbilst Enerģētikas likuma 117.1 pantā minētajiem gāzes izcelsmes apliecinājumiem."

